<classify> Alisema shindano hilo limefanyika kwa miezi minne tangu Aprili mwaka huu na lilifanyika nchi nzima kwa Kanda sita za Tanzania ambapo washiriki walionyesha vipaji vyao mbele ya majaji.Baada ya washiriki kuonyesha vipaji vyao hatimae walipatikana washindi watatu kwa kanda tano huku Kanda ya Pwani ikitoa washindi watano na kufanya jumla ya washiriki 20 kuingia katika nyumba ya TMT, alisema.Kwa upande wake Meneja wa mradi huo, Saul Mpock alisema washiriki hao wamepatiwa mafunzo na waalimu kutoka Chuo Kikuu cha Dar es Salaam ambapo katika shindano hilo ulifanyika mchujo kwa wiki tano ambapo washiriki wawili walitoka kila wiki na kubakia kumi bora.Alisema fainali za kumsaka mshindi huyo zitarushwa moja kwa moja kupitia kituo cha runinga cha ITV pamoja na mitandao ya kijamii. Aliwataja walioingia kumi bora kuwa ni Aisha Katabazi kutoka Kanda ya Ziwa Mwanza, Kalombo Amboni, Tomluck Shukuru na Dennis Laswai kutoka Kanda ya Nyanda za juu Kaskazini Arusha na Titus Maridhia wa Kanda ya Kati Dodoma.Wengine ni Daniel Lufingo kutoka Kanda ya kati Dodoma, Naomi Chuwa, Sadam Nawanda na Mohamed Masanga kutoka Kanda ya Kusini Mtwara na Said Bakari kutoka Kanda ya Pwani Dar es Salaam.Alisema baada ya mshindi kupatikana katika fainali za TMT washiriki kumi waliofanikiwa kuingia fainali watakuwa chini ya kampuni ya Proin Protions ambao ndio waendeshaji wa shindano hilo na kutengeneza filamu ya pamoja.Alisema kiingilio katika fainali hizo itakuwa ni Sh 50,000 kwa VIP na Sh 30,000 kwa viti vya kawaida. Jaji wa shindano hilo,Single Mtambalike Richie alisema kwa sasa sekta ya filamu nchini inahitaji mabadiliko hasa katika utunzi wa hadithi ili waweze kulishika soko hilo nchini.  <topic>: MICHEZO 